**Tudalen 286**

**Cofnodion cyfarfod y Cyngor Cymuned a gynhaliwyd yn y Ganolfan Gymuned ar 26 Chwefror, 2025.**

**YN BRESENNOL** – Y Cynghorwyr Bryan Jones (Cadeirydd), Iona Pierce, Paul Evans, Huw Jones, Ian Jones a David Taylor ynghyd â’r Clerc (John Roberts).

1. **YMDDIHEURIADAU** – Y Cynghorwyr Andy Mitchelmore a Kevin Shenton. **2.** **DATGAN BUDDIANNAU** – roedd gan y Cynghorydd Paul Evans fuddiant personol a rhagfarnus yn eitem 12 a 15 fel un o gyfarwyddwyr Townsend Supplies Ltd.

**3**. **COFNODION** – Cyflwynwyd cofnodion y cyfarfod a gynhaliwyd ar 29 Ionawr, 2025 a chadarnhawyd eu bod yn gywir.

**MATERION YN CODI O’R COFNODION**

**4. Symiau Gohiriedig Sir Ddinbych, gwerth £11,370.95 i wella mannau agored a safleoedd chwarae yn ardal Llangynhafal –** Soniwyd eto bod Cyngor Sir Ddinbych yn gofyn am geisiadau gan gyrff yn Llangynhafal mewn perthynas â’r cynllun ariannu uchod.

**Darparu cyfarpar chwarae yn yr awyr agored** – yn dilyn ymgynghoriad lleol, y prosiect a oedd yn cael blaenoriaeth oedd hwnnw i ddarparu cyfarpar chwarae ar gae chwarae’r ysgol i’r ysgol a’r gymuned ei ddefnyddio ac roedd y Cynghorydd Andy Mitchelmore wedi cytuno i ymgynghori â’r ysgol, gan gynnwys y disgyblion.

O ganlyniad i’r broses hon, yr opsiynau a ffefrir yw 2 eitem o gyfarpar chwarae mawr ac roedd yr aelodau wedi cael y manylion cyn y cyfarfod.

Trafodwyd y rhain a nodwyd y byddai angen gosod yr eitemau at ei gilydd oeddent. Roedd yr aelodau o’r farn y byddai angen i’r cyfarpar fod o wneuthuriad cadarn ac y byddai angen i weithwyr proffesiynol eu gosod at ei gilydd er mwyn cydymffurfio â’r holl reoliadau Iechyd a Diogelwch.

Gan hynny, cytunwyd i ofyn i Sir Ddinbych a oedd ganddynt restr o gontractwyr a ffefrir i gyflenwi a chodi’r cyfarpar neu a oeddent yn gwybod am gontractwyr lleol roedd cynghorau eraill yn eu defnyddio.

**Cais am hysbysfyrddau** – cytunwyd i adael y mater hwn nes bod yr ymholiadau ynghylch y cyfarpar chwarae wedi’u cwblhau.

**TUDALEN 287 5. Archwiliadau iechyd digidol ar gyfer cynghorau cymuned** – Yn unol â’r camau y cytunwyd i’w cymryd yn y cyfarfod diwethaf, roedd y Cynghorydd Andy Mitchelmore wedi trefnu i gynnal adolygiad hunanasesu o sefyllfa technoleg gwybodaeth a digidol y Cyngor Cymuned.

Roedd yr aelodau wedi cael copi o’r ddogfen hunanasesu cyn y cyfarfod ac, yn amodol ar fân newidiadau, cytunwyd i gymeradwyo i’r ddogfen gael ei hanfon i Dîm Digidol Un Llais Cymru.

**6. Cae chwarae yn Hendrerwydd** – nododd yr aelodau fod Clwb Pêl-droed Llangynhafal yn ystyried y posibilrwydd hwn erbyn tymor Cynghrair yr Haf 2026 ond nid oedd dim manylion ar gael ar hyn o bryd.

7. **Gosod plac yn Hendrerwydd i nodi lleoliad Hendrerwydd Uchaf (ffermdy o’r unfed ganrif ar bymtheg) a gafodd ei symud i Amgueddfa Sain Ffagan, Caerdydd** - roedd y Cynghorydd Iona Pierce wedi anfon copi drafft o’r arysgrif at yr aelodau cyn y cyfarfod.

Yn amodol ar fân newidiadau, cytunwyd i gymeradwyo’r arysgrif ac i’r gwaith ar y plac gael ei gwblhau.

**8. Gardd y Gymuned ym Maes Hafal, Gellifor, biniau gwyrdd ar gyfer gwastraff**  **o’r ardd** -roedd Gwasanaethau Tai a Chymuned Sir Ddinbych yn parhau i ystyried y mater.

**9. Meinciau yn y gymuned** – doedd y gwaith o drwsio’r meinciau amrywiol yn y gymuned ddim wedi dechrau eto ond roedd y contractiwr yn gobeithio bwrw ymlaen â’r gwaith yn ystod yr wythnosau nesaf.

**10. Materion priffyrdd** - **(i) Tyllau yn y ffordd/cyflwr gwael y ffyrdd** - roedd yr Adran Briffyrdd a Huw Williams, y Cynghorydd Sir, wedi cael gwybod am y ffyrdd y soniwyd amdanynt yn y cyfarfod diwethaf. Roedd pryderon hefyd am dyllau peryglus yn y ffordd ger Plas Coch, Llanychan, ac am gyflwr peryglus y gwrych/clawdd ar y drofa am Rhewl ger cyffordd Eglwys Llanychan. Cytunwyd i gyfeirio’r rhain hefyd i sylw’r Adran Briffyrdd.

**(ii) Gylïau a draeniau** - Yn ogystal â’r uchod, soniwyd eto am y ffaith bod rhai gylïau a draeniau ar ymyl y fordd wedi cau. Roedd angen rhoi sylw brys i’r gylïau yn Hendrerwydd yn benodol, rhag creu llifogydd a allai ddifrodi eiddo. Cytunwyd i ofyn i’r Adran Briffyrdd roi sylw brys i’r mater hwn.

**TUDALEN 288**

**(iii)** **Y ffordd fynydd y tu hwnt i Eglwys Llangynhafal** - o ran y pryderon a godwyd yn flaenorol am gyflwr y ffordd fynydd a’r ffaith nad oedd y gwasanaethau brys wedi gallu cyrraedd argyfwng yn ymwneud â rhywun a oedd yn cerdded ar hyd llwybr Clawdd Offa, dywedodd y Cadeirydd ei fod wedi codi’r mater gyda’r Gwasanaethau Cefn Gwlad a oedd wedi cytuno i gynnal trafodaethau ar y cyd â’r Adran Briffyrdd er mwyn ceisio datrys y broblem.

**11. Llwybrau troed, Hwylfa Llwyn** - yn dilyn y stormydd diweddar, roedd yr Adran Briffyrdd wedi cael gwybod am y difrod i lwybr Hwylfa Llwyn. Roedd yr Adran wedi dweud eu bod yn gobeithio bwrw ymlaen â nifer o dasgau’n ymwneud â Hwylfa Llwyn yn ystod 2025/2026 unwaith y byddai arian ar gael ym mis Ebrill. Ar hyn o bryd, roedd gwaith ar y gweill i glirio’r eithin ym mhen uchaf Hwylfa Llwyn.

**12. Coed Nadolig yn Hendrerwydd a Gellifor** – cadarnhawyd mai Pwyllgor y Neuadd Gymuned fyddai’n talu am goeden Nadolig Gellifor ac mai’r Cyngor Cymuned fyddai’n talu am goeden Hendrerwydd. Daeth anfoneb i law am £190.20 a chytunwyd i gymeradwyo’r taliad.

**13. Prydles newydd ar gyfer y Ganolfan Gymuned** – roedd y mater wedi’i gyfeirio at Sir Ddinbych ond nid oedd ateb wedi dod i law eto.

**12. Terfynau cyflymder yn Hendrerwydd a Llangynhafal** – roedd y mater wedi’i gyfeirio at yr adran Briffyrdd ond nid oedd ateb wedi dod i law eto.

**15. MATERION ARIANNOL –**

**(a) Balans yn y banc ar hyn o bryd –** nododd yr Aelodau mai £7818.44 oedd y balans yng nghyfrif y Cyngor ar 01.02.2025

**(b) Talu anfonebau** – cytunwyd i gymeradwyo’r taliadau a ganlyn: (i) £190.20 - Townsend Supplies Ltd am gyflenwi coed Nadolig (ii) £41.24 - Tony Killow – batris i’r diffibriliwr.

**16. MATERION CYNLLUNIO** – trafodwyd y ceisiadau cynllunio a ganlyn

**(a) Fferm Tŷ Coch, Llangynhafal Cyf 22/2024/1623/PF** – Codi to dros yr iard casglu a bwydo bresennol.

**(b) Fferm Tŷ Coch, Llangynhafal Cyf 22/2024/1624/PF** – Codi to dros yr iard fwydo bresennol.

**TUDALEN 289** **Penderfynwyd** – nad oedd gan y Cyngor Cymuned unrhyw wrthwynebiad i’r cynigion.

**17. GOHEBIAETH NEWYDD** - Roedd yr aelodau wedi cael yr ohebiaeth ddiweddaraf ynghylch y materion a ganlyn cyn y cyfarfod:

**(a) Un Llais Cymru/ Cymorth Cynllunio Cymru -**  Cyflwynwyd a nodwyd y cylchlythyr misol a manylion digwyddiadau hyfforddi.

**(b) Fforwm AHNE/ Tirwedd Genedlaethol** – cyflwynwyd a nodwyd cofnodion y cyfarfod a gynhaliwyd ym mis Tachwedd.

**(c) Ymgynghoriad ynghylch Strategaeth Toiledau Lleol Sir Ddinbych** – roedd yr aelodau wedi cael gohebiaeth er gwybodaeth / i’w llenwi a’i dychwelyd i Gyngor Sir Ddinbych.

**18. DYDDIAD A THREFNIADAU’R CYFARFOD NESAF** – cytunwyd i gynnal cyfarfod nesaf y Cyngor Cymuned yn y Ganolfan Gymuned ar 26 Mawrth 2025.